open-index/open-wikipedia-markdown huggingface dataset:
אורי גרודר

**אורי שאול גרודר** (ידוע גם בשם הבמה **אור ישר,** נולד בכ"ג בכסלו ה'תשל"א, 21 בדצמבר 1970) הוא במאי, תסריטאי, יוצר ועורך תוכן וצלם קולנוע וטלוויזיה ישראלי-חרדי.

## ביוגרפיה
נולד וגדל ברמת גן. בהמשך עבר עם משפחתו להרצליה. אביו, ירון גרודר, שימש בעבר בתפקיד מנכ"ל קרן וולף.

בצה"ל שירת ביחידת צילום ומודיעין של חיל האוויר בין השנים 1988–1992 (בתקופת מלחמת המפרץ). בוגר תואר ראשון בהצטיינות מבית הספר לקולנוע וטלוויזיה ע"ש סטיב טיש באוניברסיטת תל אביב.

החל מסיום לימודיו ב-1998 פועל גרודר כעצמאי כבמאי, תסריטאי, צלם ועורך תוכן בדגש על יצירות דוקומנטריות. ב-שנת 2000 החל בתהליך של חזרה בתשובה והפך לחסיד ברסלב. באותה השנה גם התחתן.

שימש כאחראי תחום מורשת ישראל ויהדות בתאגיד השידור הישראלי - "כאן", עם הקמתו בשנת 2015 וסיים את תפקידו בתום תקופת ההרצה ותחילת השידורים הרשמיים ב-שנת 2018.

ב-שנת 2006 היה ממייסדי בית הספר לקולנוע - קורן ומשמש בו כמרצה עד היום. במסגרת זו עוסק גם בהנחיית הקו הלימודי ובחונכות ליוצרים ויוצרות צעירים מתחום הקולנוע, מתוך המגזר הדתי והחרדי. בהיותו מרצה, גרודר מעביר גם סדנאות (בין השאר בבית אביחי) לקהל הרחב על הפרויקטים שיצר ומקשר את יצירותיו ליהדות, ייעוד וזהות ישראלית.

שפתו הקולנועית כוללת שילוב של צילום מוקפד ואקספרסיבי, עריכה דינמית ומעוררת מחשבה ושימוש במוזיקה המשלבת בין מסורת למודרניזציה. יצירותיו מתמקדות בזוויות אישיות וחברתיות מתוך הקהילות החרדיות, והן מציגות קריאה אסרטיבית לקירוב לבבות ושינוי השיח הפנימי בחברה הישראלית.

מקורב לרב שלום ארוש, שהשתתף בהופעתו גם בתוכניות שיצר ומפיץ את תורת רבי נחמן מברסלב. החל מ-שנת 2000 נשוי למטפלת הרגשית אורלי גרודר ולהם 6 ילדים ומתגוררים באלעד.

## פילמוגרפיה נבחרת
* **[[ווארט (תוכנית טלוויזיה)|ווארט]]** – דוקו-ריאליטי, עונה 1 (12 פרקים), עונה 2 (22 פרקים) לרשת 13, התוכנית גם נמכרה לשידור בנטפליקס
* **[[אנדרגראונד מאה שערים]]** – מוקומנטרי, 6 פרקים לכאן דיגיטל
* **[[עוד ניפגש (דוקו-ריאליטי)|עוד ניפגש]]** – 3 עונות (סה״כ 26 פרקים), דוקו-ריאליטי לכאן 11
* **[[קול התור (סדרה)|קול התור]]** – סדרת רשת (57 פרקים) בפרשות השבוע לכאן דיגיטל
* **[[רבנו (סדרת טלוויזיה)|רבנו]]** – סדרה תיעודית בת 3 פרקים על רבי נחמן מברסלב, עבור כאן 11 ועוד 3 פרקים קצרים על אומן לכאן דיגיטל
* **[[חוט השני]]** - סדרת רשת תיעודית בת 6 פרקים על סיפור ניסים והצלה במלחמת חרבות ברזל עבור רגע של חכמה
* **[[זרע קודש (סרט)|זרע קודש]]** – סרט תיעודי באורך מלא ששודר ב-HOT והתקבל לפסטיבלים בינלאומיים רבים.
* **[[א-פריילכען פורים (סרט)|א-פריילכען פורים]]** – סרט תיעודי ששודר בערוץ 1, העוסק בחגיגות חג פורים בשכונות חרדיות ביותר בירושלים.
* המשימה X - פיצ'ר עלילתי דתי-רוחני דל תקציב, שבמרכזו דמות מסתורית (יובל עובדיה) הנתפסת מנסה לחדור למתקן סודי ורגיש בישראל. בחקירת השבכ המסתנן האנונימי מגלה לחוקר (שרון רג'יניאנו) פרטים אישיים על חייו ועל גלגוליו הקודמים. כמו כן מככב בסרט דני שטג. הסרט הוצג וזכה בפרסים בפסטיבלים בינלאומיים לסרטים עצמאיים.

אור ישר יצר וביים סדרות נוספות וסרטים כמו: "**עב"מ-עולם בעלי מלאכה",** "**האמונה שלי"**, "**האמת"**, "**החידה"** ועוד.

## קישורים חיצוניים

* אורי גרודר – פרופיל ב-Kneller ייצוג אמנים
* אורי גרודר (אור ישר) – איגוד הבמאים
* ראיון עם אורי גרודר – אתר הידברות
* שאלה תשובה – כאן 11 (אורי גרודר בפרק)
* 
* 

קטגוריה:במאי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל קורן - בית הספר לקולנוע יהודי
קטגוריה:ישראלים שנולדו ב-1970
הבחירות הכלליות בסיירה לאון (2023)

**ב-[[24 ביוני]] [[2023]] נערכו בחירות כלליות ב[[סיירה לאון]]** לבחירת הנשיא וחברי . הנשיא המכהן ג'וליוס מאדה ביו נבחר מחדש עם 56% מהקולות ו זכתה ב-81 מושבים בפרלמנט לעומת מפלגת האופוזיציה העיקרית, , שזכתה ב-54 מושבים וערערה על התוצאה, בטענה ל"אי סדרים בולטים". משקיפי בחירות אירופיים הצהירו כי היה "חוסר עקביות סטטיסטי" בתוצאות הבחירות לנשיאות שפורסמו, ודרשו מועדת הבחירות "לפרסם נתוני תוצאות לכל קלפי כדי לאפשר ביקורת ציבורית על התוצאות". מרכז קרטר פרסם גם הוא את הטענות, וכך גם ארצות הברית, בריטניה, אירלנד, גרמניה, צרפת והאיחוד האירופי.

## שיטת הבחירות
### נשיא
נשיא סיירה לאון נבחר באמצעות גרסה שונה של הצבעה בשני סיבובים, כאשר מועמד צריך לקבל יותר מ-55% מהקולות בסיבוב הראשון כדי להיבחר. אם אף מועמד לא הגיע ליעד, יש לקיים סיבוב שני שבועיים לאחר ההכרזה על תוצאות הסיבוב הראשון.

### הפרלמנט
חברי הפרלמנט נבחרים ב-16 מחוזות בחירה מרובי חברים (בין ארבעה לשישה עשר מושבים לכל מחוז) המקבילים ל על ידי ייצוג יחסי ב (עם ), לאחר צו נשיאותי של ג'וליוס מאדה ביו באוקטובר 2022 שביטל את שיטת הבחירה שהייתה בשימוש מאז 2008. למרות ערעורים שהוגשו נגד הצו,  פסק כי הצו המשנה את שיטת הבחירות הוא חוקתי. מועמדים עצמאיים זכאים להתמודד ולזכות במושבים אם הם משיגים במחוז מסוים את המכסה הנדרשת לנציג. 14 מושבים נוספים (אחד לכל מחוז, לא כולל שני המחוזות של ) אינם נבחרים, ושמורים ל.

## תוצאות

## התנהלות
משקיפי הבחירות האירופים הצהירו כי יש "חוסר עקביות סטטיסטית" בתוצאות הנשיאות שפורסמו, ומשלחת הפיקוח על הבחירות של האיחוד האירופי קראה לוועדת הבחירות "לפרסם נתוני תוצאות לכל קלפי כדי לאפשר ביקורת ציבורית על התוצאות", ובלעדי פרסום זה, היא טענה כי השקיפות נפגעה. מרכז קרטר הציף גם הוא את הטענות, וכך גם ארצות הברית, בריטניה, אירלנד, גרמניה, צרפת והאיחוד האירופי. נציב הבחירות הראשי של סיירה לאון, מוחמד קנווי קונה, אמר כי ייקח זמן להעלות את התוצאות המפורטות לאינטרנט.

הבחירות עצמן התנהלו ברובן באופן רגוע, על פי משקיפים מחבר העמים הבריטי, אם כי אישה אחת נהרגה במטה הקונגרס העממי לאחר שכוחות הממשלה ירו יריות וגז מדמיע בזמן שהמצביעים המתינו להכרזת התוצאות. דיווחים לא מאומתים אחרים ציינו כי אחרים נפצעו או נהרגו גם בצפון המדינה.

## הערות שוליים

קטגוריה:מערכות בחירות לנשיאות באפריקה
קטגוריה:סיירה לאון: פוליטיקה
קטגוריה:בחירות 2023
קטגוריה:2023 באפריקה
האוהבים את האביב

"**האוהבים את האביב**" הוא שיר בביצוע השלישייה הישראלית "השלושרים", שנכלל באלבום היחיד שהוציאה השלישייה, "השלושרים" (1969). יורם טהרלב כתב את מילות השיר כתרגום חופשי לשיר של ויליאם שייקספיר, ושלום חנוך הלחין אותו.

## על השיר
### כתיבה
מילות השיר הן עיבוד לפזמון שעשה יורם טהרלב לשיר מאת ויליאם שייקספיר "It was a lover and his lass" הנכלל במחזה "כטוב בעיניכם" (מערכה 5, תמונה 3). השיר הקליל עוסק באוהבים צעירים באביב, וטהרלב עיבד ותרגם אותו "פחות או יותר ברוח של ישראל". טהרלב כתב: "ניגשתי לתרגמו כי הוא מזכיר לי את הנופים שבתוכם גדלתי. האביב של אנגליה כמובן אינו האביב של ארץ ישראל, אך האוהבים הצעירים הם אותם אוהבים. בימינו כאשר רוב שירי האהבה מתרחשים בתוך נופים עירוניים, כיף להיזכר במסתרי האהבה של הנעורים הכפריים".

כשעיבד את השיר, כתב טהרלב גם מילים חדשות. את מילות הפתיחה "מי היו שם? היא והוא" כתב טהרלב, אך הוא שמר בתרגומו על השורה העוקבת – והחוזרת – מתוך המקור (מקוצרת מעט): "עם ההיי, וההו, והנונינו" (במקור האנגלי: "With a hey, and a ho, and a hey nonino"). המילים "היא והוא" שכתב טהרלב דומות מבחינת מצלול לשורה החוזרת של שייקספיר, הכוללת מילות קריאה והברות חסרות משמעות. טהרלב כתב את תרגום השורה החוזרת בכתיב חסר (ללא ניקוד): "עם ההי וההו", וחברי "השלושרים" שרו אותה על דעת עצמם כמילים בעלות משמעות: "עם ההיא וההוא..." בהתאם לשורת הפתיחה.

### מוזיקה
"האוהבים את האביב" היה הראשון מבין שירי האלבום שחברי השלישייה התחילו לעבוד עליו. העבודה עליו הייתה ממושכת מכיוון שההרמוניות הקוליות לא הניחו את דעתם של חברי השלישייה. הם הקליטו אותו שוב ושוב, עד שלבסוף הגיעו לגרסה שנכנסה לאלבום. הכוונה הייתה שהשיר יישמע כמו שיר קאנטרי אמריקאי. שלום חנוך תיאר את השיר במילים "נוסטלגי וחביב". הוא סיפר שחברי השלישייה ראו בו פוטנציאל ללהיט מיידי (והוא אכן התחבב מאוד על הקהל). לדבריו, דני סנדרסון, שניגן בתקליט בגיטרה חשמלית, ניגן בשיר בגיטרה באופן שהצלילים נשמעו דומים לצלילי בנג'ו.

## משתתפים
* השלושרים – זמרה
* אלי מגן – בס
* אהרלה קמינסקי – תופים
* דני סנדרסון – גיטרה חשמלית
* מישה סגל – קלידים

## גרסאות כיסוי
לשיר הוקלטו כמה גרסאות כיסוי. מוש בן ארי הקליט את השיר עבור "יעלה ויבוא" — פרויקט המחווה לשירי יורם טהרלב (החלק הראשון), שיצא לאור ב־2001. העיבוד והביצוע של בן ארי זכו לשבחיו של טהרלב.

חבורת "זהו זה!" ביצעו את השיר ב־2020. השיר נכלל באלבום "זהו זה! – שירים מהתוכנית", שיצא לאור ב־2022.

אסף אמדורסקי ביצע את השיר כמה פעמים: לבדו, עם מלחין השיר, שלום חנוך, ועם חנן יובל.

## קישורים חיצוניים

* מילות השיר "It was a lover and his lass" מאת ויליאם שייקספיר (באנגלית), באתר poetryfoundation.org
* "כטוב בעיניכם" – מערכה 5 תמונה 3 בתרגום דורי פרנס (כולל השיר "It was a lover and his lass"), באתר shakespeare.co.il
* 
* 

## הערות שוליים

קטגוריה:שירי השלושרים
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי שלום חנוך
ייז'י רייטמן

[ממוזער|שמאל|250px|נבחרת צ'כוסלובקיה בכדורמים ב[אולימפיאדת פריז (1924). ייז'י רייטמן עומד ראשון משמאל]]
ממוזער|שמאל|250px|ואצלב אנטוש וייז'י רייטמן, שני השחקנים המובילים במועדון CPK פראג, 1927
**ייז'י רייטמן** (בצ'כית: **Jiří Reitman (Reitmann)**; 21 ביוני 1905 - 4 בינואר 1945) היה שחקן כדורמים יהודי-צ'כוסלובקי. הוא ייצג את ארצו בכדורמים באולימפיאדת פריז (1924). נרצח באושוויץ.

## ביוגרפיה
רייטמן נולד וגדל בעיירה הוישין  בן למשפחה יהודית. משנת 1921 החל לעסוק בשחייה תחרותית ולשחק כדורמים במועדון CPK פראג. כשחקן, הוא שיחק בהתקפה, בעיקר בעמדת המרכז.

### 1924
#### שחקן כדורמים אולימפי
באולימפיאדת פריז (1924) סיים עם נבחרת צ'כוסלובקיה בכדורמים במקום שישי. במשחק הראשון נבחרתו ניצחה את נבחרת יוון 6–1. במשחק השני נבחרתו ניצחה את נבחרת אירלנד 4–2. במשחק השלישי נבחרתו הפסידה לנבחרת בלגיה 1–5. בלגיה זכתה במדליית הכסף. במאבק על מדליית הארד נבחרתו הפסידה לנבחרת הונגריה 0–7. לצידו בנבחרת שיחקו 9 שחקנים, שניים מהם יהודים: הוגו קלמפפנר ווויטק נמני.

### 1927
באליפות אירופה בכדורמים שנערכה בבולוניה, איטליה בתחילת ספטמבר 1927 הוא שיחק בנבחרת צ'כוסלובקיה וסיים איתה במקום שביעי.

הוא סיים לשחק כדורמים באופן תחרותי בשנת 1934.

ב-4 בדצמבר 1941, הוא גורש מפראג למחנה הריכוז טרזין וב-1 באוקטובר 1944 למחנה הריכוז אושוויץ. נרצח באושוויץ.

## קישורים חיצוניים

* Peter Bučka, Sportovci židovského původu na olympijských hrách v barvách československé trikolóry, באתר *Zidovske-listy*, עמודים 36–38, 

## הערות שוליים

קטגוריה:ספורטאים צ'כוסלובקים
קטגוריה:שחקני כדורמים יהודים
קטגוריה:משתתפים יהודים באולימפיאדת פריז (1924)
קטגוריה:ספורטאים שנספו במחנה ההשמדה אושוויץ
קטגוריה:אסירים בגטו טרזיינשטט
קטגוריה:יהודים בשואה: צ'כוסלובקיה
קטגוריה:ילידי 1905
קטגוריה:נפטרים ב-1945
השאם השלישי

**השאם השלישי** (בערבית: المعتد بالله هشام بن محمد) היה השליט האומיי האחרון באל-אנדלוס, והאחרון להחזיק בתואר ח'ליף קורדובה.

השאם השלישי היה אחיו של עבד א-רחמן הרביעי, והוא ברח מקורדובה למבצר באזור ולנסיה לאחר שאחיו נהרג בקרב. הוא נבחר לח'ליף לאחר משא ומתן ארוך בין תושבי קורדובה ושליטי אזורי הגבול. עם זאת, השאם השלישי לא יכול היה להיכנס אל העיר קורדובה עד לשנת 1029, היות שהעיר נשלטה על ידי צבאות הברברים שתמכו בשליטי בני חמוד.

על אף ניסיונותיו לאחד את הח'ליפות, העלאת מיסים (כדי לשלם למסגדים, בין היתר) יצרה נגדו אופוזיציה קשה. בזמן שלטונו, אחד מיועציו שלט בפועל והתייחס בצורה לא טובה אל תושבי קורדובה. לאחר מזימה של נסיך אומאי המכונה "אל-עיראקי" (العراقي) כנגדו שבסופו נרצח יועצו אל-חכם, הותקף ארמונו של השאם והוא נאלץ להימלט יחד עם משפחתו לאחר שהתחנן בפני תוקפיו לחוס על חייו.

בשלב זה, אנשי קורדובה החליטו להיפטר מהח'ליפות לגמרי, ולכן אף גירשו את האומאיים מהעיר.

בשנת 1036, השאם השלישי נפטר בגיל 63 או 64 בעודו בגלות.

## הערות שוליים

קטגוריה:בית אומיה
קטגוריה:אנדלוסים
סביב כל העולם

"**סביב כל העולם**" הוא שיר בביצועו של מייק בורשטיין, שכתב אליעוז רבין והלחין ועיבד רוני וייס, שהיה מועמד לייצג את ישראל באירוויזיון 1981. השיר זכה במקום החמישי בתחרות קדם האירויוזיון שהתקיימה ב-3 במרץ בירושלים. במקום הראשון בתחרות זכתה להקת "הכל עובר חביבי" עם השיר "הלילה".

## גרסאות כיסוי
* השיר בעיבודו של חגי אלקיים, בוצע על ידי כל כוכבי "פסטיגל סובב עולם" בשנת 2003.
* דפנה דקל ומקהלת שרונית הקליטו את השיר בשנת 2010 עבור ערוץ הופ!.
* כוכבת הילדים מיכל הקטנה ביצעה את השיר מתוך ה-DVD "חבורת מיכל הקטנה" משנת 2011.

## קישורים חיצוניים
* "'''סביב כל העולם'''", באתר הספרייה הלאומית
* 
* אקורדים לשיר, באתר Tab4u
* 
* 
* 15px "סביב כל העולם", בביצוע דפנה דקל ומקהלת שרונית, מתוך ערוץ הופ!, **2010**

## הערות שוליים

קטגוריה:שירי מייק בורשטיין
קטגוריה:שירי קדם-האירוויזיון 1981
קטגוריה:שירים בעברית
קטגוריה:שירים שנכתבו על ידי אליעוז רבין
קטגוריה:שירים שהולחנו על ידי רוני וייס
אקרינגטון (כדורגל)

**אקרינגטון** (באנגלית: **Accrington Football Club**) היה מועדון כדורגל אנגלי שהיה בין המייסדים של פוטבול ליג.
## היסטוריה
המועדון הוקם בשנת 1878. הוא היה בין הקבוצות החזקות בלנקשייר. בשנת 1884 התברר שמועדון משלם לשחקנים על השתתפות במשחקים והוצא מהתאחדות הכדורגל האנגלית. בהמשך השהייה זו בוטלה.

"אקרינגטון" היה בין 12 קבוצות שהשתתפו בעונה הראשונה של פוטבול ליג. עונת 1889/1890 בפוטבול ליג הייתה העונה המוצלחת של המועדון והוא סיים אותה במקום השישי. בעונת 1892/1893 באחד ממשחקי הקבוצה באצטדיון הבית נוכחו 14 אלף אוהדים. לאחר עונת 1892/1893 בפוטבול ליג הקבוצה הייתה אמורה לרדת לליגת משנה. במקום זה מועדון העדיף שקבוצתו תשחק בליגה אזורית. כאשר הוא רצה לחזור, הנהלת הליגה סירבה לבקשתו. הוא שיחק בתחרויות אזוריות עד לשנת 1896.

## קישורים חיצוניים
* נתונים היסטוריים

קטגוריה:קבוצות כדורגל אנגליות
קטגוריה:לנקשייר: מועדוני כדורגל
קטגוריה:קבוצות כדורגל שהוקמו ב-1878
פסמתיך הראשון

**פסמתיך הראשון** היה מושל ומאוחר יותר מלך פרעוני ששלט במצרים העתיקה בשנים 664–610 לפנה"ס (עד מותו). הביא לסילוקם של האשורים ממצרים ולאיחודה מחדש, ובכך ייסד את השושלת ה-26 ששלטה במצרים עד 525 לפנה"ס.

לפי הרודוטוס היה פסמתיך הראשון בתחילה אחד מתוך 12 מושלים ששלטו על מצרים במשותף ונעזר בשכירי חרב יווניים על מנת לבסס שלטון יחיד במדינה. לאחר מרד של הווסאלים שלו כנגד המושל האשורי בשנת 663 לפנה"ס מונה במפתיע למושל את'ריביס, עיר הממוקמת באזור הדלתא. אך זמן קצר לאחר מכן החליט למרוד באשורים, וכרת ברית עם גיגס מלך לידיה שבאסיה הקטנה. בין השנים 658–651 הכניע נסיכים אשוריים ווסאלים באזור הדלתא, ובכך ביסס את שלטונו במדינה.

לאחר ניצחונו קבע פסמתיך את בירתו בסאיס, עיר הולדתו במערב הדלתא, והמשיך ברפורמות שלטוניות. על מנת להשתלט על אזורים בדרום המדינה שהיו בחסותה של ממלכת כוש הביא ל"אימוצה" של בתו על ידי כוהנת של האל אמון בתבי, ובאופן זה הצליח להשתלט על אוצרות המקדשים ולחזק את כוחו. תבי נשארה אומנם תחת מושל מטעם ממלכת כוש, אך פסמתיך הצליח למנות מושלים מטעמו על דרום מצרים ומרכזה. בנוסף לכל ייסד שורה של מצודות צבאיות לאורך הנילוס.

כמשקל נגד לאליטה הצבאית המקומית החדיר פסמתיך לשורות הצבא כוחות נאמנים של שכירי חרב יוונים. כמו כן עודד מדיניות של תרומה ניכרת למקדשים על ידי האצולה המצרית העשירה. כמו כן עודד את "תחייתה" של הממלכה הקדומה על ידי אימוץ אידיאלים מסורתיים שבאו לידי ביטוי בדת ובאמנות המצרית כמשקל נגד להשפעות זרות.

לאחר מותו של גיגס שמר ככל הנראה על נייטרליות אל מול כוחה העולה של בבל. עם זאת, שלח תגבורות צבאיות לעזרתם של האשורים שהותקפו בידי בבל בשנת 614 לפנה"ס. לאחר שהחזיר את עצמאותה ושגשוגה של מצרים השאיר לבנו ממלכה חזקה ויציבה.

## מחקרו של פסמתיך ה-I בנוגע לשפה העתיקה בעולם
הרודוטוס כותב על סיפור ששמע לכאורה בביקורו במצרים על ניסוי שערך פסמתיך על מנת לגלות את שורשיה של השפה האנושית. הרודוטוס מספר כי פסמתיך העניק לרועה צאן שני תינוקות בני יומם עם הוראה שידאג למחייתם אך לא ידבר עמם כלל עד אשר ישמיעו בעצמם את המילים הראשונות ב"שפה הראשונה". כאשר התינוקות פלטו את המילה הראשונה בקוס, "βεκός" (שפירושו לחם בשפה הפריגית), הגיע למסקנה שהעם הפריגי עתיק יותר מהמצרי. אין שום מקורות נוספים המאמתים סיפור זה.

## קישורים חיצוניים

* אנציקלופדיה בריטניקה פסמתיך ה-I

קטגוריה:פרעוני השושלת ה-26
בוב ואן חלדרן

**יעקב (בוב) ואן חלדרן** (בהולנדית: **Jacob (Bob) van Gelderen**; אמסטרדם, 10 במרץ 1891 – האג, 14 במאי 1940) היה כלכלן ופוליטיקאי הולנדי.

## נעורים, לימודים ועבודה
ואן חלדרן נולד באמסטרדם, שם גדל במשפחה יהודית מהמעמד הבינוני. אביו היה בעל חנות. הוא קיבל את תעודת הבגרות שלו מבית הספר הציבורי למסחר וקיבל הכשרה בכלכלה וסטטיסטיקה. הוא היה עובד מדינה בלשכה לסטטיסטיקה, מחלקה של עיריית אמסטרדם. הוא הצטרף ל-SDAP (מפלגת הפועלים הסוציאל-דמוקרטית של הולנד), שם השתייך לאגף השמאלי בעל האוריינטציה המרקסיסטית, והחל לעבוד כפרשן בעיתון היומי המסונף Het Volk (העם). הוא כתב הרהורים ופרשנויות כלכליות תחת שם העט ג'יי פדר, וכן טורים כלכליים עבור המגזין De Nieuwe Tijd. על פי ממצאיו, תנודות המחירים במדינות שונות היו בעלות משרעת ארוכה יותר מעשר שנים ויכלו להימשך עשרות שנים. בין השנים 1916 ו-1919 פרסם מחקרים סטטיסטיים רפואיים יחד עם הרופא בן סאחט (Sajet). בשנת 1918 כתב סקירה דמוגרפית על השפעת מלחמת העולם הראשונה על הרכב האוכלוסייה של אמסטרדם.

## איי הודו המזרחיים ההולנדיים
בשנת 1919 עבר ואן חלדרן לבטביה שבהודו המזרחית ההולנדית, שם היה ראש השירות הסטטיסטי החדש שהוקם שם על ידי משרד החקלאות, התעשייה והמסחר דאז. הוא מונה למנהל הלשכה המרכזית לסטטיסטיקה, תפקיד אותו מילא עד 1932. במכתבים ובפרסומים התנגד לשיעור מס הרווחים היחסי במושבה והתנגד לדעותיו של השר טרויב דאז בנוגע למערכת מכסים פרוגרסיבית משום שזו תשקף טוב יותר את המצב בפועל באיי הודו המזרחית ההולנדית. בשנת 1928 מונה לפרופסור לכלכלה פוליטית בבית הספר למשפטים של בטביה. הרצאתו הראשונה עסקה בהיסטוריה של הפילוסופיה הכלכלית לאורך המאות עד האסכולה האוסטרית. הוא התרחק מהמרקסיזם כבסיס כלכלי-תאורטי על ידי פרסום מאמרים ב-De Socialistische Gids בשנת 1930. הוא היה פעיל במפלגה הסוציאל-דמוקרטית של איי הודו המזרחיים ההולנדיים. בשנת 1928 הפך ליושב הראש שלה.

## הולנד
ואן חלדרן חזר להולנד ב-1933. הוא מונה לראש מחלקת משברים במשרד המושבות. הוא תמך ביישום מקבילה לתוכנית דה מאן באיי הודו במהלך המשבר הכלכלי, חבילה שסיפקה סיוע ממלכתי. כחבר בלשכה המדעית של ה-SDAP, כתב את הפרק על איי הודו המזרחיים ההולנדיים בשנת 1935. בשנת 1937 מונה לפרופסור לסוציולוגיה באוניברסיטת אוטרכט. בנאום ההשבעה שלו דגל בהתערבות ממשלתית בכלכלה ובשיתוף פעולה כלכלי בינלאומי. באותה שנה הפך לחבר בבית הנבחרים מטעם מפלגת ה-SDAP. שנתיים לאחר מכן מונה לסגן יו"ר הסיעה הפרלמנטרית כיורשו של וילם דריס.

## חיים אישיים
ואן חלדרן היה נשוי ולו בת ושני בנים מנישואיו. ב-10 במאי 1940, הוא היה אחד מחברי בית הנבחרים הבודדים שהגיעו לבניין הפרלמנט, שם אמר לעמית ש"זה נגמר". ארבעה ימים לאחר מכן, הוא, אשתו ושני ילדיהם הצעירים, שמו קץ לחייהם. בשנת 2021, קרן WO2 Sporen מצאה את קבר המשפחה, ללא מצבה, בהאג והצליחה לאבטח אותו. ב-8 בספטמבר 2021 הונחה האבן בבית הקברות הלאומי לונן – קבר E-1457.

## קישורים חיצוניים

*בוב ואן חלדרן, באתר Parlement.com

קטגוריה:כלכלנים הולנדים
קטגוריה:הולנדים שנולדו ב-1891
קטגוריה:הולנדים שנפטרו ב-1940
ההיילנדס בברזיל

**ההיילנדס בברזיל** (בפורטוגזית: **Planalto Brasileiro**) היא אזור גאוגרפי נרחב המשתרע ברוב חלקיה המזרחיים, הדרומיים והמרכזיים של ברזיל, בשטח כולל של כ־4.5 מיליון קילומטרים רבועים – כ־50% משטחה של המדינה. מרבית אוכלוסיית ברזיל (203,062,512 נפש, נכון למפקד 2022) מתגוררת בתחומי הרמה או לאורך רצועת החוף הצרה הסמוכה לה.

חלק ניכר מהרמה נוצר מזרמי לבה בזלתיים קדומים. אף שפעילות גאופיזית עזה אפיינה את האזור בעבר, כיום אין בו פעילות סיסמית או געשית משמעותית. תהליכי בליה ממושכים עיצבו את פני השטח של הרמה ויצרו מרבצים משקעיים נרחבים, לצד שחיקה של תצורות הרריות.

הרמה מתאפיינת במגוון ביולוגי רחב במיוחד, וכוללת מספר ביומות שונות, תנאי אקלים משתנים, סוגי קרקע מגוונים, וכן אלפי מיני בעלי חיים וצמחים.

## חלוקה גאוגרפית
בשל שטחה הנרחב ומאפייניה המגוונים, נהוג לחלק את הרמה הברזילאית לשלושה אזורים עיקריים:
* **הרמה האטלנטית** – משתרעת לאורך החוף המזרחי של ברזיל וכוללת מספר רכסי הרים. בעבר כוסה כמעט כל האזור ביער האטלנטי, אחת מהמערכות האקולוגיות העשירות בעולם, שממנה שרדו כיום כ־7.3% בלבד.
* **הרמה הדרומית** – משתרעת אל פנים היבשת, בחלקים הדרומיים והדרום-מרכזיים של ברזיל. האזור מאופיין בסלעים משקעיים המכוסים בחלקם בזרמי בזלת, היוצרים קרקע פורייה הידועה בכינויה "אדמה סגולה". שטח זה היה בעבר מכוסה ברובו ביער האטלנטי, כאשר יער ארוקאריה ומישורי סראדו תופסים כיום חלק ניכר ממנו.
* **הרמה המרכזית** – ממוקמת במרכז ברזיל, וכוללת תצורות משקעיות וגבישיות. בעבר כ־85% מהאזור כוסו בצמחיית סראדו, אך כיום שרדו ממנה רק חלקים מצומצמים.

## הערות שוליים

קטגוריה:ברזיל: אזורים
קטגוריה:ברזיל: גאוגרפיה
מסעדה מסתובבת

[250px|ממוזער|שמאל|מסעדה מסתובבת במגדל , [טמפרה (עיר)|טמפרה]]
**מסעדה מסתובבת** היא מסעדה הממוקמת על מגדל כשאזור האכילה שלה נמצא על משטח מסתובב, המאפשר לסועדים תצפית היקפית במהלך הסעודה. מסעדות כאלה ממוקמות לרוב בקומות העליונות של מלונות, מגדלי תקשורת וגורדי שחקים.

## מבנה
מסעדות מסתובבות ממוקמות במבנה עגול, עם משטח היקפי המסתובב סביב ליבה קבועה במרכז. הליבה המרכזית של המבנה מכילה את המעליות, המטבחים ומערכות אחרות של הבניין. שולחנות הסועדים מוצבים על משטח דק מפלדה, אשר מונח על גבי סדרה של גלגלים המוצבים על רצפת המבנה עצמו, ומסובב באמצעות מנוע.

## היסטוריה
המסעדה המסתובבת הראשונה נפתחה בשנת 1959 על , גרמניה. המסעדה נפתחה מתוך רעיון לשימוש נוסף במגדל שנפתח 3 שנים קודם לכן. הרעיון תפס תאוצה במהלך שנות ה-60 של המאה ה-20 ומסעדות מסתובבות רבות נפתחו ברחבי העולם, בין הראשונות בהן ב בדורטמונד (1959), במגדל קהיר ו בהונולולו (1961) ו בסלוניקי (1965).

## קישורים חיצוניים

* https://gizmodo.com/a-brief-history-of-buildings-that-spin-1625633621

מסתובבת
קטגוריה:אטרקציות תיירותיות
גאטו

**גאטו** (באנגלית: **Gatto**; בתרגום חופשי מאיטלקית: **חתול**) הוא סרט הנפשה-פנטסטי אמריקאי בהפקת "פיקסאר" ובבימויו של אנריקו קאסרוזה.

הסרט עתיד לצאת לאקרנים ב-5 במרץ 2027, בהפצת סרטי אולפני וולט דיסני.

## עלילה
חתול שחור בשם נרו מתחיל לתהות האם הוא חי את החיים הנכונים עבור עצמו, לאחר שנים בהם טייל וחקר את פלאות ונציה, וכעת נאלץ להתמודד עם חוב למנהיג כנופיה חתולי מקומי, ובעקבות כך מוצא את עצמו בצומת דרכים המאלצת אותו ליצור חברות בלתי צפויה שעלולה להוביל אותו למציאת תכליתו האמיתית – אלא אם הצד האפל והמסתורי של ונציה ישתלט עליו לפני-כן. 

## הפקה
### פיתוח
באוקטובר 2022 נמסר כי הבמאי אנריקו קאסרוזה, שביים את הסרט "לוקה" (2021), החל בפיתוח סרט מקורי נוסף עבור "פיקסאר". קאסרוזה הבהיר כי אין תכנון לסרט המשך ל"לוקה". ביוני 2025, במסגרת פסטיבל האנימציה הבינלאומי של אנסי, הכריז מנהל הקריאייטיב הראשי של "פיקסאר", פיט דוקטר, על שמו הרשמי של הסרט – "Gatto". את ההפקה מובילה אנדריאה וורן.

## הפצה
במקור, הסרט היה עתיד לעלות לאקרנים בארצות הברית ב-18 ביוני 2027. כבר באוגוסט 2024 נרשמה תאריך ההפצה תחת סרט פיקסאר "ללא שם". ב-22 בדצמבר 2025 נודע כי תאריך יציאת הסרט עבר ל-5 במרץ 2027 על מנת למנוע תחרות מול הסרטים ספיידרמן: מעבר לממדי העכביש ושרק 5.

## קישורים חיצוניים

## הערות שוליים

קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי פנטזיה אמריקאיים
קטגוריה:סרטי אנימציה על בעלי חיים
קטגוריה:סרטים על חתולים
קטגוריה:פיקסאר: סרטים
קטגוריה:דיסני: סרטי הנפשה
כריסטיאן סטולטי

**כריסטיאן סטולטי** (באנגלית: **Christian Stolte**; נולד ב-16 באוקטובר 1962) הוא שחקן אופי אמריקאי. הוא גילם את קצין בתי הסוהר קית' סטולטה בסדרת הטלוויזיה "נמלטים" ואת צ'ארלס מקלי בסרט "אויבי הציבור", בנוסף גילם את קלרנס דארבי בסרט "אזרח שומר חוק". מאז 2012, הוא מגלם את רנדי מק'הולנד (מאוץ') בסדרה "שיקגו FIRE" של רשת NBC ובתוכניות אחרות בזיכיון "שיקגו".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1962
קוקיטוס

[ממוזער|250px|הקוקיטוס ב[הקומדיה האלוהית|קומדיה האלוהית של דנטה|שמאל]]
**קוקיטוס** (ביוונית עתיקה: **Κωκυτός**) הוא נהר הקינה ואחד מחמשת הנהרות המקיפים את השאול במיתולוגיה היוונית. הנהרות האחרים הם: סטיקס, פלגתון, לתה ואכרון. הקוקיטוס זורם אל תוך נהר האכרון, נהר הכאב.

## במיתולוגיה

על פי האודיסאה של הומרוס, קירקה אומרת שקוקיטוס הוא זרם של נהר הסטיקס, והוא ופלגתון זורמים אל תוך נהר האכרון.

הפילוסוף אפלטון מוסיף לכך בפיידון ומתאר שהקוקיטוס זורם במקהיל לפלגתון עד ששמיהם נפגשים בצדדים ההפוכים של האגם האכרוסיאני, ואז שניהם נשפכים אל תוך מעמקי טרטרוס. אפלטון מתאר גם שנשמות המתים אשר חטאו ברצח מושלכים אל תוך הקוקיטוס. כאשר הם מובאים על ידי הזרם לאגם האכרוסיאני, החוטאים מתחננים לסליחה ורחמים מאלו שפגעו בהם עד שיסלחו על ידי אלו אשר גרמו להם עוול.

הקוקיטוס מוזכר בקצרה גם בפואמה "אלכסנדרה" המיוחסת למשורר ליקופרון, ומימו מתוארים כ"פרועים ואפלים". במסורת האורפית יש ארבעה נהרות בעולם התחתון (במקום חמישה) ונהר הקוקיטוס מקושר ליסוד האדמה, ועם כיוון מערב.

לפי המשורר אופיאנוס, אהובתו של האדס- הנימפה מינטה הייתה משוייכת עם הנהר קוקיטוס.

## בקומדיה האלוהית

בקומדיה האלוהית של דנטה, הקוקיטוס מתואר בתור אגם קפוא (בניגוד לנהר) הנמצא בחלק העמוק ביותר של הגיהנום. אגם הקוקיטוס הוא חלק מהמעגל התשיעי של הגיהנום, ובו נענשים הבוגדים.

במרכז האגם, חצי מגופו של השטן לכוד מתחת לקרח והוא לועס עם שלושת ראשיו את גופם של הבוגדים הנוראים ביותר: הראש הראשי אוכל את יהודה איש קריות, שבגד בישו והראשים הצדדים לועסים את ברוטוס וקסיוס שבגדו ביוליוס קיסר. השטן מנפנף בכנפיו וגורם לקפאונו של נהר הקינה.

## בספרות

* קוקיטוס מופיע גם באפוס "גן העדן האבוד" של ג'ון מילטון. בספר השני, מילטון מזכיר את קוקיטוס, ומתייחס אליו בתור נהר הקינה.

* הנהר מוזכר גם במחזה "טיטוס אנדרוניקוס" של ויליאם שייקספיר.
* בספר הנוער "בית האדס" של ריק ריירדן, אנבת' ופרסי נופלים אל תוך נהר הקוקיטוס, וכמעט טובעים בייאושו.

## הערות שוליים

קטגוריה:מיתולוגיה יוונית
קטגוריה:נהרות אגדיים
קטגוריה:מקומות במיתולוגיה היוונית
דשת-י כוויר

**דשת-י כוויר** (בפרסית: **شت كوير**) הוא מדבר מלח גדול השוכן במרכז הרמה האיראנית. אורכו של המדבר כ-800 ק"מ ורוחבו כ-320 ק"מ, ושטחו הכולל כ-77,600 קמ"ר, מה שהופך אותו למדבר ה-24 בגודלו בעולם. המדבר משתרע מרכס הרי אלבורז בצפון-מערב ועד למדבר לוט בדרום-מזרח. הוא נפרש על פני שבע פרובינציות איראן: צפון ח'וראסאן, ח'וראסאן רזאווי, דרום ח'וראסאן, סמנאן, טהראן, אספהאן ויזד.

## מאפיינים
ממוזער|מפת ביוטופים של איראן, המציגה את מיקום דשת-י כוויר (אליפסה בצבע בז' במרכז ימין).
במרכז המדבר שוכנות ביצות המלח של כוויר בוזורג (הכוויר הגדול), שאורכן כ-320 ק"מ ורוחבן כ-160 ק"מ. בחלקו המערבי של המדבר נמצא דריאצ'ה-י נמק ("אגם המלח"), ששטחו כ-1,800 קמ"ר. אגם זה מכיל לוחות מלח גדולים בצורת פסיפס. הוא חלק מאזור אקולוגי מוגן בשטח של כ-4,000 קמ"ר, הידוע כפארק הלאומי כוויר.

## אקלים
דשת-י כוויר מאופיין באקלים צחיח עם משקעים מועטים. עם זאת, בחורף יש בדרך כלל מעט גשמים, וההרים המקיפים את המדבר מספקים נגר עילי רב, המאפשר יצירת אגמים עונתיים, ביצות ומישורי חרסית.

קרקע המדבר מכוסה בחול וחלוקי אבן, ובה נמצאים ביצות, אגמים עונתיים ואפיקי נחלים עונתיים. הטמפרטורות הגבוהות והלחות הנמוכה גורמות לאידוי קיצוני, שמותיר את הביצות ואת הקרקעות הבוציות עם קרומות מלח גדולות.

## קישורים חיצוניים

## הערות שוליים

קטגוריה:איראן: גאוגרפיה
קטגוריה:מדבריות מלח
קטגוריה:אסיה: מדבריות
וויטק נמני

[ממוזער|שמאל|250px|נבחרת צ'כוסלובקיה בכדורמים ב[אולימפיאדת פריז (1924). וויטק נמני עומד שני מימין]]

**וויטק "בלה" נמני** (בצ'כית: **Vojtech "Béla" Neményi**; 1 באוגוסט 1899 - 26 במרץ 1945) היה שחקן כדורמים יהודי-צ'כוסלובקי. הוא ייצג את ארצו בכדורמים באולימפיאדת פריז (1924). נרצח בברטיסלבה.

## ביוגרפיה
נמני נולד וגדל בקושיצה, סלובקיה למשפחה יהודית. ד"ר וילמוס נמני, אבא שלו, היה עורך דין ועסקן ספורט. הוא החל לעסוק בספורט ביחד עם אחיו הצעיר גיז'ה במועדון האתלטיקה קושיצה (KAC). המועדון KAC היה חבר בהתאחדות הספורט ההונגרית עד 1923, אז הוקמה התאחדות השחייה של צ'כוסלובקה במחוז הסלובקי.

ב-1920 זכה עם קבוצתו באליפות סלובקיה.

לאחר מלחמת העולם הראשונה, הוא למד הנדסה אזרחית בפראג ומשנת 1923 עבר למועדון השחייה APK פראג.

### 1924
#### שחקן כדורמים אולימפי
באולימפיאדת פריז (1924) סיים עם נבחרת צ'כוסלובקיה בכדורמים במקום שישי. במשחק הראשון נבחרתו ניצחה את נבחרת יוון 6–1. במשחק השני נבחרתו ניצחה את נבחרת אירלנד 4–2. במשחק השלישי נבחרתו הפסידה לנבחרת בלגיה 1–5. בלגיה זכתה במדליית הכסף. במאבק על מדליית הארד נבחרתו הפסידה לנבחרת הונגריה 0–7. לצידו בנבחרת שיחקו 9 שחקנים, שניים מהם יהודים: הוגו קלמפפנר וייז'י רייטמן.

לאחר שסיים את לימודיו בשנת 1925 חזר לקושיצה ועבד בתעשיית הרכב.

נמני נפטר בנסיבות לא ברורות במחצית הראשונה של 1945. על פי גרסה אחת, הוא נהרג בעת שניסה להימלט מגירוש למחנה הריכוז אנגראו שליד ברטיסלבה. הוא קבור בבית הקברות בפטרז'לקה , הרובע הגדול בברטיסלבה.

## קישורים חיצוניים

* Peter Bučka, Sportovci židovského původu na olympijských hrách v barvách československé trikolóry, באתר *Zidovske-listy*, עמודים 36–38, 

## הערות שוליים

קטגוריה:ספורטאים צ'כוסלובקים
קטגוריה:שחקני כדורמים יהודים
קטגוריה:משתתפים יהודים באולימפיאדת פריז (1924)
קטגוריה:יהודים בשואה: צ'כוסלובקיה
קטגוריה:ספורטאים שנספו בשואה
קטגוריה:ילידי 1899
קטגוריה:נפטרים ב-1945
ואן חלדרן

**ואן חלדרן** (בהולנדית: **van Gelderen**) הוא שם משפחה.

קטגוריה:שמות משפחה
נוטקר לבאו

**נוטקר לבאו** (Notker Labeo) היה נזיר במנזר סנט גאלן. הוא נולד בערך בשנת 950 ומת בשנת 1022. היה צאצא למשפחת אצולה מתורגאו והיה נכדו של , מחבר אפוס הגיבורים הלטיני  .כינויו זה ניתן לו בשל שפתיו הבולטות. בהמשך שונה כינויו ל־Teutonicus, כלומר הגרמני, בשל תרומתו להתפתחות השפה הגרמנית.

הוא הגיע למנזר סנט גאלן בהיותו עדיין ילד ושם רכש ידע מגוון ורב, בהיותו תאב דעת. בני דורו העריצו אותו בשל ידיעותיו בתאולוגיה, מתמטיקה, אסטרונומיה, מוזיקה ושירה. הוא עצמו מונה את לימודיו וכתביו במכתב הנשלח לבישופ הממונה עליו. אולם, בהתאם להחלטת אבי המנזר, הוא נאלץ לוותר על לימודיו והקדיש את עצמו להוראה.

למען תלמידיו הוא לקח על עצמו לתרגם כתבים כנסיתיים מלטינית לגרמנית.

על פי מומחים בני ימינו, נוטר לבאו היה אחד מגדולי המסגננים בספרות הגרמנית.

על ערש דווי ביקש שלזכרו יש להאכיל את העניים.

## פיתוח השפה הגרמנית
באמצעות עבודותיו של נוטקר מתקיים מחקר המכוון לעמוד על התפתחות השפה הגרמנית הגבוהה מגרמנית הביניים וגרמנית עתיקה. לעבודותיו של נוטקר יש תרומה רבה משום שהוא היה המחבר החשוב ביותר בגרמנית עתיקה, ובנוסף כתביו נשמרו במידה הגדולה ביותר מבין בני דורו.

## ראו גם
* גרמנית עילית עתיקה
* מנזר סנט גאלן

## קישורים חיצוניים

## הערות שוליים

קטגוריה:נזירים
עלי שאדמאני

**עלי שאדמאני** (בפרסית: **علی شادمانی**; נהרג ב-16 ביוני 2025) היה איש צבא איראני במשמרות המהפכה, שכיהן גם כמפקד המטה המרכזי ח'אתם אל-אנביא, מפקדת החירום של הכוחות המזוינים של איראן, מ-13 ביוני 2025, לאחר שהמפקד הקודם, מייג'ור גנרל ע'ולאם עלי רשיד, נהרג בתקיפה אווירית ישראלית במהלך מבצע עם כלביא. שאדמאני עצמו נהרג שלושה ימים לאחר מכן.

## קריירה
שאדמאני מילא מספר תפקידים בכירים במשמרות המהפכה. הוא שימש כסגן מתאם המטה המרכזי ח'אתם אל-אנביא, שם פיקח על התכנון המבצעי ושילוב הכוחות המשותפים. המטה המרכזי מופקד על ניהול ההגנה של איראן ותיאום בין צבא איראן למשמרות המהפכה במצבי חירום לאומיים ובתרחישי מלחמה. הוא שימש גם כראש אגף המבצעים בכוחות המזוינים של איראן.

לאחר חיסולו של מנהיג ארגון הטרור חמאס איסמעיל הנייה ביולי 2024, הבטיח שאדמאני כי איראן תנקום "נקמה קשה" בישראל. הוא האשים את "משטר הפשע הציוני" בחציית קווים אדומים והבטיח תגובה נחרצת.

ב-13 ביוני 2025, בעקבות תקיפות אוויריות ישראליות במבצע עם כלביא שבהן נהרגו מספר מפקדים איראנים בכירים, ביניהם הגנרל ע'ולאם עלי רשיד, שעמד בראש המפקדה מאז 2016, מינה המנהיג העליון עלי ח'אמנאי את שאדמאני לתפקיד המפקד, על רקע הסלמה בעימות הצבאי בין איראן לישראל. שאדמאני הצהיר כי הכוחות המזוינים של איראן ימשיכו בפעילותם בהיקף רחב והרסני יותר, עד שמה שהוא כינה "האויב הציוני הפושע והתוקפני" יתחרט על מעשיו.

## סנקציות
באוקטובר 2024 הוטלו על שאדמאני סנקציות על ידי האיחוד האירופי, בעת ששימש כסגן מתאם המטה המרכזי, בעקבות העברת טילים וכלי טיס בלתי מאוישים על ידי איראן לרוסיה, ומעורבותו בביצוע עסקאות נשק עם הרוסים. שאדמאני עמד בפני הקפאת נכסים, איסור נסיעה ואיסור על אספקת משאבים פיננסיים או כלכליים כלשהם מגופים באיחוד האירופי.

## מותו
ב-17 ביוני 2025 דיווח צה"ל כי שאדמאני נהרג בתקיפה אווירית ישראלית נגד מתקן פיקוד במרכז טהראן. התקיפה התרחשה ב-16 ביוני, שלושה ימים בלבד לאחר ששאדמאני מונה להחליף את ע'ולאם עלי רשיד. כלי תקשורת איראניים וגורמים רשמיים המזוהים עם המדינה אישרו את מותו של שאדמאני.

## קישורים חיצוניים

## הערות שוליים

קטגוריה:אנשי משמרות המהפכה האסלאמית
קטגוריה:איראן: צבא וביטחון
קטגוריה:אישים שנהרגו במבצע עם כלביא
קטגוריה:איראנים שנולדו ב-1962
קטגוריה:איראנים שנפטרו ב-2025
מועדון החברים של מיקי מאוס+

**מועדון החברים של מיקי מאוס+** (באנגלית: **+Mickey Mouse Clubhouse**) היא סדרת טלוויזיה אמריקאית בהנפשה ממוחשבת שהופקה על ידי Disney Television Animation. הסדרה היא אתחול לסדרה "מועדון החברים של מיקי מאוס".

הסדרה שודרה לראשונה ב-21 ביולי 2025 בערוץ דיסני ג'וניור ויום למחרת עלתה לשירות הסטרימינג "דיסני+", בין היתר בישראל בדיבוב העברי. זוהי הסדרה הרביעית של מיקי מאוס שמיועדת לילדים, לאחר "מועדון החברים של מיקי מאוס", "מיקי מאוס: הרפתקאות מבולבלות" ו"מיקי מאוס: כייף של בית".

## תקציר העלילה
מיקי וחבריו מקבלים את פני כולם בחזרה לבית המועדון שהם מכירים ואוהבים להרפתקאות חדשות לגמרי מלאות במשחקים, שירים, צחוק וכמובן עזרה שימושית. מעריצים מושבעים ימצאו גם הפתעות מחכות להם, כולל רמה חדשה בשם עליית הצחוק, בית המועדון הפרטי של מיני, וחבר חדש ומקסים, עוזר קטן. הדובי הקטן המהימן של מיקי, דאפי דוב דיסני, צפוי אפילו להופיע כמה פעמים.

## הדמויות והמדבבים
הדיבוב העברי בוים על ידי תומר שביט.

## שידור

## פרקים
### עונה 1

## הפקה
הסדרה הוכרזה לראשונה באירוע "Disney Jr. & Friends Playdate" שנערך בקליפורניה אדוונצ'ר בדיסנילנד ב-18 באוגוסט 2023, תחת השם "מועדון החברים של מיקי מאוס 2.0". כל שחקני הקול מהסדרה המקורית "מועדון החברים של מיקי מאוס" חוזרים לדובב את דמויותיהם, חוץ מראסי טיילור וויל ריאן, שדיבבו בעבר את מיני ווילי הענק ונפטרו בשנים 2019 ו-2021, קייטלין רוברוק וברוק פאוול החליפו אותם. בשנת 2024 המדבב של מיקי מאוס, ברט איוואן, אישר שההקלטות לדיבוב הקולות כבר נמצאות בפיתוח. הסדרה שודרה לראשונה ב-21 ביולי 2025 בערוץ דיסני ג'וניור ויום למחרת עלתה לשירות הסטרימינג "דיסני+", בין היתר בישראל בדיבוב העברי.

## קישורים חיצוניים

קטגוריה:דיסני ג'וניור: סדרות
קטגוריה:מיקי מאוס
קטגוריה:סדרות הנפשה ממוחשבת
קטגוריה:סדרות טלוויזיה אמריקאיות שעלו לשידור בשנת 2025
הסרטן והשועל

**הסרטן והשועל** הוא משל שמקורו ביוונית ונחשב לאחד ממשלי איזופוס; הוא מספר 116 בסיווג פרי. מוסר ההשכל הוא שאדם נקלע לאסון עקב אי דבקות בתפקיד שהוקצה לו בחייו.

סרטנים אינם מזון טבעי עבור שועלים, אך בעבר הם הושוו לסרטני נהרות. כמו כן, סרטני נהרות נאכלו על ידי שועלים באזור הדנובה בחבל הבלקן.

## המשל
הגרסה היוונית של הסיפור מסופרת בקצרה ועוסקת בסרטן הנוטש את חוף הים וזוחל לאחו סמוך, שם נטרף למוות על ידי שועל.

המשל הופיע בכתב יד של בית מדיצ'י ב ומאוחר יותר תועד על ידי  ב-1692. ב הופיע המשל בתרגומו החדש של  עם מוסר ההשכל: "סיפוק בגורלנו הוא מרכיב של אושר".

## הערות שוליים

הסרטן והשועל
קטגוריה:שועלים בתרבות
המוציאנין

ממוזער|יחידה פונקציונלית מחומצנת בודדת מההמוציאנין של תמנון|200px
**המוציאנין** הוא חלבון הקיים בהמולימפה  של כמה סרטנאים, עכבישנים ורכיכות האחראי על הובלת חמצן. תפקידו שווה ערך לזה של המוגלובין בדם של בעלי חיים ובני אדם, אם כי הובלת החמצן באמצעותו אינה יעילה באותה מידה.

במקום ברזל, יש לו שני אטומי נחושת במרכזו הפעיל. זו הסיבה שצבעו של המוציאנין מחומצן אינו אדום אלא כחול-ירוק, ומכאן שמו (ציאן הוא צבע בגוון טורקיז).

שני מרכזי המתכת אינם במגע ישיר, אך הם קרובים מאוד זה לזה. מולקולת החמצן מוחדרת בין שני אטומי הנחושת, המשנים את מצב החמצון שלהם, מ- +I ל- +II, ומוותרים על אלקטרון אחד כל אחד למולקולת החמצן. העברת אלקטרונים לזוגות מונעת את היווצרות יון הסופראוקסיד.

## היסטוריה
ההיסטוריה של המוציאנין מתחילה בשנת 1867, כאשר דווח כי דמם של צפלופודים הפך לכחול כאשר הוא עבר דרך הזימים. בעשור שלאחר מכן, בשנת 1878, הראה הפיזיולוג הבלגי לאון פרדריק, כי הצבע הכחול נגרם על ידי חמצון הנחושת הכלולה בחלבון. עד שנת 1932 כבר נחקרה הטמעת חמצן על ידי המוציאנין ב -13 מינים של בעלי חיים, ועבור כל מקרה נמצא כי למולקולות ההמוציאנין היו אטומי נחושת, כמו כן, כאשר המולקולה הייתה מחומצנת לחלוטין היא הכילה מולקולת חמצן אחת לכל שני אטומי נחושת.

## המוציאנין בממלכת החי
המוציאנין נמצא רק בשתי מערכות של ממלכת החי: ברכיכות ובפרוקי רגליים, שבתוכם הוא נמצא בכל הסרטנים הדקפודים ובתוך רכיכות בכל הצפלופודים. עם זאת, בשתי מערכות אלה תפוצת ההמוציאנין אינה יציבה, למשל, בחלזונות למאכל, הוא נמצא בכמויות גדולות, אך במין המים המתוקים המקביל Planorbis לא נמצא המוציאנין; המוציאנין נמצא גם בסוגים מסוימים של עקרבאים ועכבישנים, כמו הטרנטולה *Eurypelma californicum*, עקרב הקיסר , ונדל ארך הרגליים.

כמות ההמוציאנין הכלולה בדם משתנה במידה ניכרת בין מינים שונים, אפילו בקרב חברים מאותו המין. במקרים מסוימים, המוציאנין נעלם לחלוטין במהלך עונת ההתנשלות, כמו במקרה של הסרטן עכובית ים-תיכונית.

## פעילות חיסונית
המוציאנינים משמשים כטרנספורטרים לייצור נוגדנים וכטרנספורטרים בחיסונים טיפוליים ניסיוניים לסרטן. בין יתרונותיו, בנוסף לעלותו הסבירה והיעדר תופעות לוואי, הוא שהוא מכוון את התגובה החיסונית לתגובות מסוג Th1 בניגוד לאדג'ובנטים אחרים, כגון אלומינה, שעושה זאת לתגובות מסוג Th226. כמו כן, מטאלופרוטאינים אלה שימשו לייצור מספר עצום של נוגדנים כנגד מולקולות קטנות בעלות עניין אבחנתי, כולל הורמונים, תרופות, אנטיביוטיקה ורעלים, המחוברים כימית. באופן זה, בעלי חיים מחוסנים מייצרים נוגדנים נגד המוציאנין ונגד החומר המועבר, אשר לאחר מכן מטוהרים ומיושמים בבדיקות שונות המבוססות על תגובות אנטיגן-נוגדנים.

לעומת זאת, להמוציאנין בתוך חילזון הים מסוג Concholepas concholepas, יש תכונות אימונולוגיות דומות לאלו של הצלחית מסוג Megathura crenulata, בהיותו חלופה טובה כחלבון נשא, בחיסונים ניסיוניים ובטיפול בקרצינומה שטחית של שלפוחית השתן. למרות ששני הרכיכות הללו, נבדלות זו מזו במקורן ובמבנה שלהן, העובדה ששני החלבונים מעוררים תגובות חיסונית דומות מצביעה על כך שיש להן דפוס שמור שמערכת החיסון תזהה, ומעוררת מנגנון חיסוני קדמון הקיים ביונקים.

## קישורים חיצוניים

* 
* 

## הערות שוליים

קטגוריה:חלבונים
קטגוריה:המטולוגיה
קטגוריה:מערכת הדם
פורצ'ן פיימסטר

**אמילי פורצ'ן פיימסטר** (באנגלית: **Emily Fortune Feimster**; נולדה ב-1 ביולי 1980) היא קומיקאית ושחקנית אמריקאית.

## ראשית חייה
פיימסטר נולדה בשארלוט, צפון קרוליינה, למייק וג'ינג'ר פיימסטר; הצעירה מבין שלושה, עם שני אחים גדולים, פרייס וג'יי. פורצ'ן הוא שם נעוריה של סבתא רבתא שלה מצד אמה. היא גדלה בבלמונט, צפון קרוליינה, למדה בבית הספר היסודי בלמונט סנטרל ובחטיבת הביניים בלמונט, ולאחר מכן סיימה את לימודיה בתיכון סאות' פוינט בשנת 1998. בסאות' פוינט, היא שיחקה כדורסל, סופטבול וטניס.

היא למדה באוניברסיטת וילאם פיס , אז אוניברסיטה לנשים בלבד, ונבחרה לנשיאת מועצת הסטודנטים, התמחתה בתקשורת ושיחקה כדורגל וטניס. היא סיימה את לימודיה בהצטיינות יתרה ונשאה את נאום הסטודנטים בטקס סיום הלימודים בשנת 2002.

## קריירה
לאחר שחיה שנה בספרד, היא עברה ללוס אנג'לס בשנת 2003 כדי לעסוק בקומדיה והחלה קריירה בת שבע שנים בעיתונות בידור. בשנת 2005 היא הצטרפה לתיאטרון גראונדלינגס, ולמדה אלתור וקומדיה מערכונים.

ב-2015 הצטרפה בתפקיד ראשי לעונה הרביעית של התוכנית "מינדי" של מינדי קיילינג בתפקיד האחות קולט קימבל-קיני, תפקיד אותו שיחקה במשך 3 עונות עד 2017 אז הסתיימה הסדרה.

ב-2016 הופיעה עם ג'ייסון בייטמן וג'ניפר אניסטון בסרט "מסיבת השנה"  בתור לוני, נהגת אובר.

ב-2018 הופיעה כרובין בסרט "בובה של רצח" בכיכובה של מליסה מקארתי. ב-2021 הופיעה בסרט "יום הכן" וב-2023 הופיעה בסרט "משפחה לא מחליפים", שניהם בכיכובה של ג'ניפר גארנר.

החל מ-2023 היא מופיעה בסדרה "פובאר" יחד עם ארנולד שוורצנגר בתור רות, סוכנת CIA לסבית.

לצד קריירה בקולנוע בטלוויזיה פיימסטר ממשיכה גם לעסוק בסטנד-אפ, ומופיעה ברחבי ארצות הברית. הופעותיה על הבמה הוצגו בנטפליקס בספיישל סטנדאפ טלוויזיוני: "Fortune Feimster: Sweet & Salty" ב-2020, Fortune Feimster: Good" "Fortune, שהייתה מועמדת לפרסי בחירת מבקרי הטלוויזיה ב-2023 ו-"Fortune Feimster: Crushing It" ב-2024.
## חיים אישיים
פיימסטר יצאה מהארון כלסבית בשנת 2005 בגיל 25.

בשנת 2016 היא החלה לצאת עם ג'קלין סמית' אותה פגשה במצעד גאווה בשיקגו. הן התארסו בתחילת 2018 ונישאו בטקס קטן ב-23 באוקטובר 2020. פיימסטר וסמית' הודיעו על החלטתן להתגרש בהצהרה משותפת ב-2 ביוני 2025.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:מגישות פודקאסטים אמריקאיות
קטגוריה:קומיקאיות אמריקאיות
קטגוריה:מדבבות אמריקאיות
קטגוריה:סטנדאפיסטים אמריקאים
קטגוריה:שחקניות לסביות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1980
Coming Up

**Coming Up** הוא אלבום האולפן השלישי של להקת הרוק הבריטית, סווייד. האלבום יצא ב־2 בספטמבר 1996 על ידי חברת Nude Records. זהו האלבום הראשון של הלהקה שהוקלט לאחר עזיבת הגיטריסט ברנרד באטלר, והוא הראשון בהשתתפות ריצ'רד אוקס (גיטרה) וניל קודלינג (קלידים).

## רקע
לאחר האווירה האפלה והאמנותית של Dog Man Star, האלבום שהוציאה הלהקה ב־1995, שאפו חבריה ליצור תקליט קליט, פופולרי ונגיש יותר. הסולן ברט אנדרסון הצהיר כי רצה לעשות תקליט שכולו "ממתק צבעוני". חברי הלהקה החדשים, אוקס וקודלינג, תרמו לעיצוב סאונד קליט, בוהק וישיר יותר, עם השפעות גלאם-פופ מובהקות.

## הצלחה
האלבום זכה להצלחה מסחרית וביקורתית נרחבת. הוא הגיע למקום הראשון במצעד האלבומים הבריטי והניב חמישה סינגלים שהגיעו לעשירייה הראשונה בבריטניה – הישג נדיר לאלבום רוק באותה תקופה.

## סינגלים בולטים
* "Trash" – הסינגל המצליח ביותר של הלהקה, המהווה את הצהרת הכוונות הפופית של האלבום, הושמע רבות בגלגלצ ובתחנות נוספות בישראל
* "Beautiful Ones" – שיר אנרגטי שהפך ללהיט מיידי, גם בישראל
* "Lazy", "Filmstar" ו־"Saturday Night" – סינגלים נוספים מהאלבום שהגיעו לעשירייה הראשונה במצעד הבריטי.

## רשימת רצועות
# Trash – 4:06
# Filmstar – 3:25
# Lazy – 3:17
# By the Sea – 4:18
# She – 3:38
# Beautiful Ones – 3:50
# Starcrazy – 3:34
# Picnic by the Motorway – 4:07
# The Chemistry Between Us – 7:04
# Saturday Night – 4:30

## משתתפים
* ברט אנדרסון – שירה
* ריצ'רד אוקס – גיטרות
* מאט אוסמן – גיטרה בס
* סיימון גילברט – תופים
* ניל קודלינג – קלידים, שירה

## ביקורת
המבקרים שיבחו את היכולת של הלהקה לחדש את עצמה לאחר עזיבתו של באטלר, ואת הנגישות הפופית של האלבום מבלי לוותר על ייחודה הסגנוני. מגזינים כמו *NME* ו־*Q* דירגו את האלבום בין הטובים של 1996. הוא נחשב עד היום לאלבום Suede הפופולרי ביותר. לעומת זאת, כמה מעריצים מתקופת שני האלבומים הראשונים התלוננו על הפופיות וקליטות היתר של השירים.

## קישורים חיצוניים
* באתר Discogs

קטגוריה:אלבומי רוק אלטרנטיבי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
מדמוני

**מדמוני** (תעתיק מדויק: מצ'מוני) הוא שם משפחה.

קטגוריה:פירושונים
אוריקליאה

**אוריקליאה** (ביוונית עתיקה: **Εὐρύκλεια**) הייתה המינקת של הגיבור היווני, אודיסאוס.

ממוזער|אוריקליאה ואודיסאוס, ציור של יוהן היינריך וילהלם טישביין

## באודיסאה
אוריקליאה הייתה בתו של אופס ונכדתו של פיסנור. היא נקנתה על ידי לארטס, אביו של אודיסאוס. הוא התייחס אליה בכבוד כאל אשתו, אך מעולם לא חלק את מיטתה מחשש שיעורר את זעמה של אשתו האמיתית, אנטיקלאה. מאוחר יותר היא טיפלה גם בטלמאכוס, בנו של אודיסאוס.

בתחילת האודיסאה, אוריקליאה סיפקה לטלמאכוס אספקה וציוד מהמחסן לפני יציאתו לפילוס ולספרטה כדי למצוא חדשות על אביו. היא נשבעה לא לספר שעזב לאימו, פנלופה, עד שיעברו תריסר ימים.

אוריקליאה זיהתה את אודיסאוס, המחופש לקבצן, לאחר שחזר הביתה ממלחמת טרויה. לאחר שנכנס לביתו כאורח של המלכה פנלופה, אוריקליאה רחצה אותו וזיהתה אותו לפי צלקת על ברכו, אותה קיבל בצעירותו בזמן שצד חזיר בר. אודיסאוס מנע ממנה לספר לפנלופה את זהותו האמיתית ודרש שתשמור זאת בסוד. אוריקליאה גם הודיעה לאודיסאוס מי מבין משרתותיו בגדה בפנלופה במהלך היעדרותו וצידדה במחזרים.

מאוחר יותר, אוריקליאה הודיעה לפנלופה שאודיסאוס חזר, אך פנלופה לא האמינה למשרתת. המלכה בחנה את אודיסאוס כדי להוכיח שהוא אכן בעלה וביקשה ממנו להזיז את המיטה שאודיסאוס בנה בחזרה לחדר נישואיהם. אודיסאוס השיב לפנלופה שזה לא אפשרי, שכן המיטה גולפה מעץ זית חי, (סוד שרק פנלופה ואודיסאוס ידעו) והוכיח שהוא אכן בעלה האמיתי.
[ממוזער|292x292 פיקסלים|אוריקליאה מעירה את פנלופה, ציור של [אנג'ליקה קאופמן]]

## בתרבות המודרנית

* האסטרואיד 195 אוריקליאה נקרא על שמה.
* במיני סדרה אודיסיאה, דמותה מגולמת על ידי ג'רלדין צ'פלין.

## קישורים חיצוניים

## הערות שוליים

2025 06
קטגוריה:דמויות באודיסאה
להטוטנות בסין העתיקה

ממוזער|חרבות ברזל וברונזה אופייניות למה שייתכן שלאנצי להטט
למרות שלהטוטנות בצורתו המערבית, הכולל אביזרים כגון כדורים, טבעות וקלאבים מבוצע רק לעיתים רחוקות בסין המודרנית, בתקופות מסוימות בהיסטוריה הסינית הוא היה פופולרי הרבה יותר. למעשה, חלק מהלהטוטנים המוקדמים ביותר הידועים בעולם היו לוחמים ובדרנים סיניים, שחיו בתקופת האביב והסתיו בהיסטוריה הסינית. אזכורים לאמנים אלה בספרות הסינית העתיקה שימרו תיעוד של הישגיהם המדהימים. מאזכורים כאלה, נראה שג'אגלינג היה צורה מוערכת ומפותחת מאוד של אומנות סינית עתיקה.

## שִׁיוֹנְג יִלִיּאָוֹ
**שִׁיוֹנְג יִלִיּאָוֹ** (סינית: 熊宜僚), היה לוחם צ'ו מפורסם שלחם תחת המלך ג'ואנג מצ'ו  (אשר שלט בין השנים 613–591 לפנה"ס) בתקופת האביב והסתיו של ההיסטוריה הסינית. תולדות סיניות עתיקות מציינות שהוא תרגל "נונגוואן" (מסינית: "זריקת חפצים מרובים למעלה ולמטה מבלי ליפול"), והוא מצוטט לעיתים קרובות כאחד מהלהטוטנים הראשונים הידועים בעולם. במהלך קרב בסביבות שנת 603 לפנה"ס בין מדינות צ'ו וסונג, שיונג יליאו יצא בין הצבאות וליהטט בתשעה כדורים, וכבש את תשומת ליבם של חיילי סונג. צבא צ'ו ניצל הזדמנות זו כדי לשגר מתקפת פתע ולהביס את צבא סונג. שו ווגאי (סינית: 鬼; תעתוק: "Xú Wúguǐ") מספר בפרק 24 של ג'ואנגזי, "ילאו משינאן שיחק בכדורים, והסכסוך בין שתי המדינות הסתיים".

## לאנזי
**לאנזי** (סינית: 蘭子; תעתוק: *Lánzi*), היה להטוטן נוסף מתקופת האביב והסתיו בסין. הוא חי בתקופת שלטונו של הדוכס יואן משולשלת סונג (531-517 לפנה"ס). בתרגום גס, בפרק 8 של הליזי, אוסף עתיק של אמרות דאואיסטיות, קורא כדלקמן:
 בשושלת סונג חי לו אדם בשם לאנזי. השליט יואן משושלת סונג זימן אותו עקב כישרונו, ולאנזי הופיע עם קביים שהיו ארוכים פי שניים מאורך גופו, ואחזו בו ברגליו. הוא הלך ורץ עליהם, וליהטט 7 חרבות – כאשר חמש מהם היו באוויר בכל זמן. השליט יואן הורשם, והביא ללאנזי מתנה: זהב ומשי.
מאוחר יותר, לאנזי חזר להופיע לשליט יואן. השליט יוא אמר בכעס: "לפני כן, הופתעתי למדי מיכולתך, ושמחתי לתת לך זהב ומשי. עכשיו איני מרוצה שחזרת בתקווה לקבל עוד מתנות." לאנזי נאסר, והיה תכנון להוציאו להורגת אבל לאחר חודש, שוחרר.

המקטע מציין שלאנזי ליהטט ג'יאן  (סינית: 劍; תעתוק: "jiàn"), חרב ישרה דו צדדית אשר שימשה בתקופת האביב והסתיו. על פי ג'יאן ג'או בספרו "הלוחם המוקדם ולידת השיה", לאנזי היה מונח כללי לבדרנים נודדים בתקופות שלפני צ'ין והאן.

## יו-יו סיני
ממוזער|יו-יו סיני
דיאבולו התפתח מהיו-יו הסיני העתיק, אשר נהיה סטנדרטי במקור במאה ה-12.

## קישורים חיצוניים
* אקרובטיקה סינית לאורך השנים
* מידע על יו-יואים סיניים

## הערות שוליים

קטגוריה:סין: היסטוריה
גשר מרגרט האנט היל

**גשר מרגרט האנט היל** (באנגלית: **Margaret Hunt Hill Bridge**) הוא גשר בדאלאס, טקסס, המשתרע על פני נהר טריניטי. הגשר שתוכנן על ידי סנטיאגו קלטרווה, הוא אחד משלושה גשרים כאלה שהיו מתוכננים להיבנות מעל הנהר. השני, גשר מרגרט מקדרמוט, הושלם בעוד שהשלישי בוטל. הגשר מקביל לגשר ההולכי רגל רונלד קירק.

## רקע
הגשר, שנפתח במרץ 2012, הוא הראשון בסדרת גשרים שתכנן קלטרווה כדי לחצות את נהר טריניטי במרכז דאלאס. הגשר מחבר את כביש Spur 366 במרכז העיר עם שדרות סינגלטון במערב דאלאס. בניית הגשר החלה בדצמבר 2005, בעלות של 117 מיליון דולר.

בשנת 2012, הגשר קיבל פרס הישג יוצא דופן בהנדסה אזרחית מטעם הסניף הטקסני של האגודה האמריקאית למהנדסים אזרחיים. הגשר זכה גם בפרס הכנס האירופי לעבודות פלדה קונסטרוקטיביות לשנת 2012 עבור גשרי פלדה.

## תיאור
ממוזער|ימין
הגשר מסוג מעוגן כבלים, אורכו הכולל הוא 368 מטרים, כשאורך המפתח המרכזי הוא 184 מטרים. 58 כבלים מפותלים מחוברים במרכז המיסעה ומעוגנים לחלק הפנימי של התורן הייחודי בצורת קשת פרבולית. הקשת עשויה מפלדה, ומורכבת מ-25 מקטעים מחוברים בכ-9,000 קילו של ברגים וחיזוקי בטון. כל רגל של הקשת קוטרה 4.9 מטרים. הקשת כולה מתנשאת לגובה של 122 מטרים. המיסעה כוללת שישה נתיבים לתנועת כלי רכב.

## קישורים חיצוניים

## הערות שוליים

קטגוריה:מבנים שתכנן סנטיאגו קלטרווה
קטגוריה:ארצות הברית: גשרים
קטגוריה:גשרים מעוגני כבלים
קטגוריה:דאלאס
מוליין

**מוליין** (Molien; Mullane; Mollien או Moulijn) הוא שם משפחה.

קטגוריה:שמות משפחה
לוחית על-שפתית

ממוזער|שמאל|מסכה צהובה של דבורה
ממוזער|שמאל|מסכה (טורקיז) של חרק כללי
לוחית על-שפתית (שם מדעי: **clypeus**), הקרויה גם מסכה, היא אחת הלוחיות המרכיבות את פניהם של פרוקי רגליים.

## חרקים
בחרקים, המסכה נמצאת בין המחושים לשפה העליונה. השפה העליונה מחוברת למסכה בממברנה גמישה. צורתה של המסכה חשובה בסיווגן של חיפושיות ומינים רבים אחרים.

מינים מסוימים של דבורים משתמשים במסכה שלהם לבניית קנים או לאיסוף אבקן מפרחים.

## עכבישים
בעכבישים, המסכה היא החלק שבין קצהו התחתון של השריון הקדמי לבין העיניים הקדמיות.

אצל רוב העכבישים, המסכה חלקה, אם כי המסכה של קופצניים תהיה לרוב מכוסה שיערות.

## מרבי רגל
אצל נדלים, המסכה היא הלוחית בחלקו הקדמי של הגחון בקופסת הראש, בין הלסת העליונה למחושים, ובין לוחיות צד הראש.

## קישורים חיצוניים

## הערות שוליים

קטגוריה:אנטומיה של פרוקי-רגליים
המטה הכללי של הכוחות המזוינים של איראן

**המטה הכללי של הכוחות המזוינים של הרפובליקה האסאלמית של איראן** (בפרסית: **ستاد کل نیروهای مسلح جمهوری اسلامی ایران**, תעתיק: סתאד כל נירוהא מסלח ג'מהורי אסאלמי איראן, ידוע גם בקיצור **המטכ"ל האיראני**) הוא הגוף הצבאי הבכיר ביותר באיראן, האחראי על יישום מדיניות, ניטור ותיאום פעילויות בתוך הכוחות המזוינים ובין הגופים השונים שלו. המטה מדווח ישירות למשרד המנהיג העליון של איראן.

באיראן קיימים שני צבאות נפרדים: צבא הרפובליקה האסלאמית של איראן (המכונה "ארטש") ומשמרות המהפכה האסלאמית (המכונים "ספּאה"). שני הצבאות כפופים ישירות למטה הכללי. המשטרה האיראנית, כוח אכיפת החוק של איראן, כפופה גם היא למטה זה.

המטה הוקם בשנת 1989 במטרה לחזק את שיתוף הפעולה ולאזן את היריבות הבין-שירותית  בין שלושת הכוחות הלוחמים במדינה. החלטת הקמתו התקבלה על ידי המנהיג העליון של איראן, ונקבע בה כי משרד ההגנה האיראני יהיה אחראי על התכנון, הלוגיסטיקה והמימון של הכוחות המזוינים.

ראש המטה הכללי של הכוחות המזוינים של איראן מתמנה על ידי המנהיג העליון של איראן. עבדולרחים מוסאווי מונה לתפקיד לאחר שמפקד המטה הקודם, מוחמד באקרי, נהרג יחד עם 20 קצינים בכירים נוספים במהלך מכת הפתיחה של מבצע עם כלביא, ב-13 ביוני 2025. ב-28 בפברואר 2026 נהרג מוסאווי במהלך מבצע שאגת הארי. סגן המפקד הוא מוחמד-רזא אשתיאני.

## מבנה ארגוני

## מפקדים
להלן רשימת מפקדי המטה הכללי של הכוחות המזוינים של איראן:

## ראו גם
* הכוחות המזוינים של איראן
* צבא איראן

## הערות שוליים

קטגוריה:הכוחות המזוינים של איראן
קטגוריה:איראן: צבא וביטחון